
15 februarie 2005
R A P O R T

asupra proiectului de Lege pentru aprobarea Ordonanţei de urgenţă a Guvernului nr.118/2004 privind acordarea unor drepturi salariale personalului Ministerului Administraţiei şi Internelor
1. În conformitate cu prevederile art.89 şi 108 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.118/2004 privind acordarea unor drepturi salariale personalului Ministerului Administraţiei şi Internelor, trimis cu adresa nr.P.L.X 8 din 7 februarie 2005.
La întocmirea prezentului raport, Comisia a avut în vedere avizele Consiliului Legislativ, Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi.
Proiectul de lege are ca obiect de reglementare acordarea unor drepturi salariale personalului Ministerului Administraţiei şi Internelor, constând în stabilirea valorii de referinţă sectorială la 1.600.600 lei pentru perioada ianuarie-septembrie 2005 şi, respectiv, 1.728.648 lei începând cu luna octombrie 2005.
Totodată, prin proiectul de ordonanţă de urgenţă se prevede suspendarea în anul 2005 a aplicării dispoziţiilor art.6 din Ordonanţa Guvernului nr.38/2003 privind salarizarea şi alte drepturi ale poliţiştilor, aprobată cu modificări prin Legea nr.353/2003, cu modificările şi completările ulterioare, dispoziţii care se referă la acordarea sporului de fidelitate de până la 20% din salariul de bază, precum şi reducerea cu 5% a limitei de constituire a fondului de premiere prevăzută la art.24 alin.(1).
Prezentul proiect mai propune completarea art.31 din Ordonanţa nr.38/2003, cu alin.(2) şi (3), care cuprind prevederi referitoare la neacordarea drepturilor băneşti poliţiştilor în cazul în care în timpul suspendării din funcţie, acestora le-au încetat raporturile de serviciu ca urmare a pierderii capacităţii de muncă, în condiţiile legii.
Comisia propune Plenului adoptarea proiectului de lege pentru eliminarea diferenţelor salariale existente între personalul Ministerului Administraţiei şi Internelor şi personalul militar din celelalte instituţii din sistemul de apărare naţională, ordine publică şi securitate naţională.
2. Proiectul de lege face parte din categoria legilor ordinare, conform prevederilor art.73 din Constituţia României, republicată. 

3. La dezbaterea proiectului au participat, în conformitate cu prevederile art.51 şi 52 din Regulamentul Camerei Deputaţilor:

a) din partea Guvernului: Mircea Alexandru, Secretar de Stat - Ministerul Administraţiei şi Internelor
b) invitaţi: Nicolae Chesnoiu, chestor şi Ilie Călăraşu, comisar şef - Ministerul Administraţiei şi Internelor, Constantin Păun, şef serviciu – Ministerul Finanţelor Publice.
4. La lucrările comisiei au fost prezenţi 16 deputaţi, din totalul de 17 membri ai comisiei.

Raportul comisiei a fost adoptat cu unanimitate de voturi.
5. Proiectul de lege a fost adoptat de Senat în şedinţa din 3 februarie 2005.
6. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională.

În urma dezbaterii în şedinţa din 10 februarie 2005, comisia propune admiterea cu modificări a proiectului de lege.
I. Amendamente admise
În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	0
	1
	2
	3
	4

	1
	Titlul Ordonanţei:

Ordonanţă de urgenţă privind acordarea unor drepturi salariale personalului Ministerului Administraţiei şi Internelor
	Titlul Legii:

Lege pentru aprobarea Ordonanţei de urgenţă a Guvernului nr.118/2004 privind acordarea unor drepturi salariale personalului Ministerului Administraţiei şi Internelor


	nemodificat
	

	
	
	
	
	

	
	
	
	
	

	0
	1
	2
	3
	4

	2
	_
	Articol unic. – Se aprobă Ordonanţa de urgenţă a Guvernului nr.118 din 24 noiembrie 2004 privind acordarea unor drepturi salariale personalului Ministerului Administraţiei şi Internelor, publicată în Monitorul Oficial al României, Partea I, nr.1138 din 2 decembrie 2004.
	Se propune completarea textului după cum urmează:

"Articol unic. – Se aprobă Ordonanţa de urgenţă a Guvernului nr.118 din 24 noiembrie 2004 privind acordarea unor drepturi salariale personalului Ministerului Administraţiei şi Internelor, publicată în Monitorul Oficial al României, Partea I, nr.1138 din 2 decembrie 2004, cu următoarea completare:


	Pentru respectarea normelor de tehnică legislativă.

	
	
	
	
	

	3
	Art.1. – (1) Pentru personalul militar şi funcţionarii publici cu statut special din Ministerul Administraţiei şi Internelor valoarea de referinţă sectorială se stabileşte la 1.600.600 lei în perioada ianuarie – septembrie 2005.
(2) Începând cu luna octombrie 2005 valoarea de referinţă sectorială prevăzută la alin.(1) devine 1.728.648 lei.

(3) Valoarea de referinţă sectorială stabilită potrivit prevederilor alin.(1) şi (2) cuprinde şi creşterile salariale ce se vor acorda personalului din sectorul bugetar în anul 2005.

(4) Soldele de funcţie şi de grad ale personalului militar, respectiv salariile pentru funcţia îndeplinită şi pentru gradul profesional deţinut de funcţionarii publici cu statut special, calculate potrivit alin.(1) şi (2) vor fi rotunjite din 1000 lei în 1000 lei în favoarea acestora.
	Nemodificat
	Nemodificat
	

	
	
	
	
	

	
	
	
	
	

	4
	Art.2. – (1) În anul 2005 se supendă aplicarea dispoziţiilor art.6 din Ordonanţa Guvernului nr.38/2003 privind salarizarea şi alte drepturi ale poliţiştilor, aprobată cu modificări şi completări prin Legea nr.353/2003, cu modificările şi completările ulterioare.
(2) În anul 2005 limita de constituire a fondului de premiere prevăzută la art.24 alin.(1) din Ordonanţa Guvernului nr.38/2003, aprobată cu modificări şi completări prin Legea nr.353/2003, cu modificările şi completările ulterioare, se reduce cu 5 puncte procentuale.
	Nemodificat
	Nemodificat
	

	
	
	
	
	

	
	
	
	
	

	5
	Art.3. La articolul 31 din Ordonanţa Guvernului nr.38/2003 aprobată cu modificări şi completări prin Legea nr.353/2003, cu modificările şi completările ulterioare, se introduc două noi alineate, alineatele (2) şi (3), cu următorul cuprins :

"(2) Drepturile băneşti prevăzute la art.27 şi 28 nu se acordă poliţiştilor nici în cazul în care, în timpul suspendării din funcţie, acestora 
le-au încetat raporturile de serviciu în baza art.69 alin.(1) lit.b) din Legea nr.360/2002, cu modificările şi completările ulterioare.

(3) În situaţiile prevăzute la alin.(2) se aplică în mod corespunzător dispoziţiile art.65 alin.(6) din Legea nr.360/2002, cu modificările şi completările ulterioare."
	Nemodificat
	Nemodificat
	

	
	
	
	
	

	
	
	
	
	

	6
	(Ordonanţa Guvernului nr.38/2003)

Anexa nr.4, punctul 1, litera c)

c) în situaţia în care drepturile salariale prevăzute la lit.a) şi b) sunt mai mici decât cele ce li s-ar cuveni ca poliţişti încadraţi în instituţiile din structura poliţiei pe funcţii similare celor pe care le îndeplinesc la instituţiile unde sunt detaşaţi, cei în cauză pot opta pentru salariile de bază cuvenite celor încadraţi în unităţile de poliţie. În acest caz drepturile salariale cuvenite conform prevederilor lit.a) se acordă de către unităţile unde sunt detaşaţi, iar diferenţa până la totalul drepturilor salariale cuvenite în calitate de poliţişti se acordă de către unităţile de poliţie.
	Nemodificat
	După articolul 3 se introduce un articol nou, art.31, cu următorul cuprins:

“Art.31. - La anexa nr.4 la Ordonanţa Guvernului nr.38/2003, aprobată cu modificări şi completări prin Legea nr.353/2003, cu modificările şi completările ulterioare, litera c) a punctului 1 se modifică şi va avea următorul cuprins:

c) în situaţia în care drepturile salariale prevăzute la lit.a) şi b) sunt mai mici decât cele ce li s-ar cuveni ca poliţişti încadraţi în instituţiile din structura poliţiei pe funcţii similare celor pe care le îndeplinesc la instituţiile unde sunt detaşaţi, cei în cauză pot opta pentru drepturile salariale cuvenite celor încadraţi în unităţile de poliţie. În acest caz drepturile salariale cuvenite conform prevederilor lit.a) se acordă de către unităţile unde sunt detaşaţi, iar diferenţa până la totalul drepturilor salariale cuvenite în calitate de poliţişti se acordă de către unităţile de poliţie. Prin totalul drepturilor salariale se înţelege salariul de bază corespunzător funcţiei de poliţist asimilată, precum şi celelalte sporuri şi indemnizaţii cuvenite în calitate de poliţist, stabilite prin ordin al ministrului administraţiei şi internelor.”

Autor: Comisia pentru muncă şi protecţie socială şi Comisia pentru administraţie publică, amenajarea teritoriului şi echilibru ecologic 
	Corelarea drepturilor salariale ale personalului detaşat cu cele existente anterior detaşării.

	
	
	
	
	

	7
	Art.4. – Aplicarea dispoziţiilor prezentei ordonanţe de urgenţă se realizează din fondurile aprobate pentru Ministerul Administraţiei şi Internelor pe anul 2005.


	Nemodificat
	Nemodificat
	


Comisia a propus aprobarea proiectului cu unanimitate de voturi. 

